OpenLLM-France/wikimedia huggingface dataset:
# Joaquim Caldentey Salaverri

Joaquim Caldentey Salaverri conegut com a "Quinito Caldentey" (Palma, 1911 - Palma, 1996) va ser un torero, periodista i dibuixant molt popular a la seva època.
Com a joneguer es va presentar a Palma l'any 1927, el 1930 va arribar a actuar a vint "corridas", i va seguir actiu de manera irregular fins al 1942. Com a dibuixant i aqüarelista es va especialitzar en temes taurins, d'animals i folclorics. Com a periodista va ser crític de toros del diari Baleares, mitjà al que publicava entrevistes a la secció "Diganos ud algo" que va compilar al llibre Lo que usted nos dijo. Té un carrer a la Ciutat de Palma.

## Referències

* ↑ Sánchez de Palacio, Mariano «El arte y los toros: Joaquin Caldentey, torero, crítico y pintor taurino». El Ruedo. Semanario gráfico de los toros, Any 12, Núm. 576, 07-07-1955, pàg. 25 [Consulta: 10 agost 2019].
* ↑ Cossio, José Maria. Los toros.
* ↑ Manresa, Andreu «Quinito Caldentey, torero y periodista». El País.

## Bibliografia

* Fernández Villegas, Francisco. Quinito Caldentey: primera temporada de un lidiador precoz, 1927.
# 1087

El 1087 (MLXXXVII) fou un any comú començat en divendres.

## Esdeveniments

* Gran incendi a Londres.
* Destrucció del temple d'Uppsala.

## Necrològiques

* 9 de setembre: Guillem el Conqueridor.

## Referències

* ↑ «London's Other Great Fires» (en anglès). Londonist, 09-08-2016. [Consulta: 28 gener 2024].
* ↑ Orchard, Andy. Dictionary of Norse Myth and Legend (en anglès). Cassell, 1997. ISBN 978-0-304-34520-5.
* ↑ «Guillem I d'Anglaterra». Gran Enciclopèdia Catalana. Grup Enciclopèdia Catalana. [Consulta: 7 octubre 2021].
# Francisco Javier Falagán Hernández

Francisco Javier Falagán Hernández (Valladolid, 4 d'octubre de 1969) és un exfutbolista castellanolleonès, que jugava com a porter.
Va començar a destacar a l'Hèrcules CF, equip amb el qual jugaria 36 partits la temporada 93/94, a Segona Divisió. A l'any següent fitxà per la SD Compostela, però no hi jugà cap minut, en ser el tercer porter, per darrere d'Iru i Docobo. La marxa d'aquests jugadors la temporada 95/96 deixà la porteria a Falagán, que disputà els 42 partits de la competició, en la millor temporada de la història del conjunt gallec.
A la temporada 96/97 no conservà la titularitat i jugà 16 partits, i a l'any següent retornà a l'Hèrcules CF, on fou titular de nou. Posteriorment, va jugar amb el CP Mérida.

## Enllaços externs

* Fitxa de Falagán
# Neural Designer

Neural Designer ("Dissenyador Neuronal") és un programari informàtic de mineria de dades basat en la tècnica de les xarxes neuronals. Ha estat desenvolupat a partir de la llibreria de codi obert OpenNN i conté una interfície gràfica d'usuari, que simplifica l'entrada de dades i la interpretació de resultats.
L'any 2014, Neural Designer fou seleccionat per la revista especialitzada Predictive Analytics Today com un dels principals programes informàtics de mineria de dades. Durant el mateix any, també va ser seleccionat per Big Data Analytics Today com una de les millors aplicacions d'intel·ligència artificial inspirades en el funcionament del cervell.

## Característiques

Neural Designer és una eina d'aprenentatge automàtic de propòsit general. Conté utilitats per resoldre problemes de regressió no lineal, reconeixement de patrons i predicció.
L'entrada al programa és un conjunt de dades i la sortida és el seu corresponent model predictiu. El programari permet exportar l'expressió matemàtica de la xarxa neuronal per tal de ser utilitzada en qualsevol llenguatge de programació o sistema informàtic.

## Vegeu també

* Intel·ligència artificial
* Analítiques d'aprenentatge
* Mineria de dades

## Referències

* ↑ Predictive Analytics Today. «Neural Designer for data mining using neural networks» (en anglès), 01-07-2014.
* ↑ Kdnuggets. «OpenNN, An Open Source Library For Neural Networks» (en anglès), 01-06-2014.
* ↑ Portalprogramas. «Permite descubrir relaciones, patrones o predecir tendencias a partir de una base de datos» (en espanyol), 01-11-2014.
* ↑ Predictive Analytics Today. «Top 14 data mining software» (en anglès), 01-11-2014.
* ↑ Big Data Analytics Today. «Top 12 Brain Inspired Artificial Intelligence Projects» (en anglès), 01-12-2014. Arxivat de l'original el 2016-03-11. [Consulta: 8 maig 2015].
* ↑ Louis Lott. Deep Learning, 52 Most Asked Questions - What You Need To Know (en anglès), 2014.
# Luci Pinari Mamercí Rufus (tribú 432 aC)

Luci Pinari Mamercí Rufus (llatí: Lucius Pinarius L. f. P. n. Mamercinus Rufus) va ser un magistrat romà, probablement fill de Lucius Pinarius Mamercinus Rufus. Formava part de la gens Pinària i era de l'antiga família dels Mamercí.
Va ser tribú amb potestat consolar l'any 432 aC. Ja havia remès l'epidèmia de pesta de l'any anterior, i com que s'havien fet bones previsions de blat, no es va passar gana. Hi va haver però tensions socials. Els tribuns de la plebs es lamentaven de què no hi hagués tribuns amb potestat consular d'origen plebeu. Pinari i els seus companys van presentar una llei, la Lex Pinaria de ambitu on es determinava que no es podia exagerar el color blanc de les túniques que portaven els candidats. Es feia per evitar la corrupció electoral, però el senat, quan va convocar les noves eleccions, va decidir que fossin per elegir cònsols.

## Referències

* ↑ Titus Livi. Ab Urbe Condita IV,25
# Khoyboun

El Khoyboun (traduïble per Ésser un mateix, equivalent a "Independència") fou el primer partit polític modern kurd. El seu nom complet era Lliga Nacional Kurda "Khoyboun". El seu símbol, un sol, ha persistit i figura avui dia a la bandera del Govern Regional del Kurdistan que és de facto la bandera nacional del poble kurd.
Fou fundat a París per intel·lectuals i aristòcrates el 1918 i després va traslladar el seu quarter a Síria. El 1927 va establir un govern a l'exili al que es van unir tots els comitès locals kurds que s'havien format al final de la I Guerra Mundial i que tenien un control de la situació a extenses zones del nord del Kurdistan. El 1928 van negociar amb el govern turc, però aquest no va voler cap acord i va esclatar la guerra; els kurds van proclamar la república de l'Ararat que va resistir fins al començament de 1931. El cap principal, Ihsan Nuri Pasha es va exiliar a Teheran i el partit va desaparèixer, i durant 37 anys cap altre partit va representar els kurds de Turquia.

## Referències

* The Kurds: a concise handbook, per Mehrdad R. Izady, pàgina 215 a Google Llibres
* Allsopp, Harriet. The Kurds of Syria: Political Parties and Identity in the Middle East (en anglès). Londres: I.B. Tauris, 2014, p. 55. ISBN 9781780765631.
# Casa Rovira (Sant Sadurní d'Anoia)

La Casa Rovira és un edifici del municipi de Sant Sadurní d'Anoia (Alt Penedès) inclòs en l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres, amb planta baixa i dos pisos sota terrat amb torratxa. Fa cantonada amb el carrer de Milà i Fontanals. La façana principal s'obre a la plaça Nova. Presenta una distribució simètrica i una composició senzilla. L'element més remarcable és la balconada del primer pis, que recorre ambdues façanes i té una barana de ferro forjat. Per sota de la línia de terrat, una banda correguda de dentellons d'inspiració dòrica dona a l'obra una certa particularitat dins del llenguatge eclèctic en què s'integra.

## Història

La Casa Rovira està situada en l'eixample vuitcentista de Sant Sadurní, en l'eix del carrer de Montserrat, juntament amb la resta d'edificis d'aquest període que s'obren a la plaça Nova (cases Tubella, Joan de l'Aigua i Milà) constitueix un exemple de voluntat de configuració d'un espai públic. L'obra fou encarregada per Antoni Rovira.

## Referències

* 1 2 «Casa Rovira». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Tirà crestat trist

El tirà crestat trist (Myiarchus barbirostris) és un ocell de la família dels tirànids (Tyrannidae).

## Hàbitat i distribució

Habita els boscos de Jamaica.

## Referències

* ↑ «Tirà crestat trist». Cercaterm. TERMCAT, Centre de Terminologia. Rev. 20/01/2023(català)
# Tirà cua de gall

El tirà cua de gall (Alectrurus tricolor) és una espècie d'ocell de la família dels tirànids (Tyrannidae) que habita praderies del nord i est de Bolívia, el Paraguai, sud del Brasil i nord-est de l'Argentina.

## Referències

* ↑ «Tirà cua de gall». Cercaterm. TERMCAT, Centre de Terminologia. Rev. 20/01/2023(català)
# Frederic I de Suàbia

Frederic I von Staufen (1050 - 21 de juliol de 1105) va ser duc de Suàbia des del 1079 fins a la seva mort. Va ser el primer governant de Suàbia de la casa Hohenstaufen.
Entre la seva descendència hi hagué:
* Frederic II de Suàbia (1090-1147), segon duc de Suàbia de la casa Hohenstaufen i pare de
* Frederic Barba-roja.
* Conrad III, rei d'Alemanya.
# Foc de Windscale

A Windscale, Alnglaterra hi va haver un accident nuclear a 1957 en una planta de producció de plutoni per les bombes atòmiques. El reactor consistia en un gran bloc de grafit amb forats horitzontals on hi anava el combustible. Com estava refrigerat per aire el combustible estava encapsulat en tubs d'alumini per evitar que reaccionés amb l'oxigen. Un cop el combustible estava processat es posava la pastilla de combustible en un tanc amb aigua per ser recollit. Aquest disseny tenia un problema: Quan el grafit està exposat a neutrons pateix deformacions a l'estructura cristal·lina. Això fa que s'acumuli molta energia. La solució a això era augmentar la temperatura perquè es tornés a col·locar bé l'estructura alliberant gradualment aquesta energia que es coneix com a energia de Wigner .
Al haver-hi molta pressa per desenvolupar les bombes es necessitava molt triti. Per això va canviar el propòsit d'un dels reactors per produir triti. Vist que la primera bomba d'hidrogen va fallar es va necessitar encara més triti, i al tenir poc temps van decidir fer una cosa per accelerar la producció van reduir la refrigeració. Pujar la temperatura més del que estava dissenyat va arruïnar la distribució de calor en el reactor creant punts més calents que no podien ser detectats perquè els sensors estaven distribuïts segons la distribució de calor que tenia abans.
L'accident va començar quan en intentar alliberar l'energia de Wigner la temperatura va començar a baixar a tot arreu menys a un canal que s'estava escalfant. Per això el dia següent van intentar alliberar l'energia de Wigner, aquest cop la temperatura de tot el reactor va pujar fent pensar als operaris que havia tingut èxit. Però després de dos dies van notar que quelcom estrany estava passant. El canal es seguia escalfant escalfant. En un esforç de refredar-lo, que va fallar, els treballadors van deduir que es tractava d'un foc. Un foc que havia estat encès unes 48 hores. Amb diferents esforços per apagar-lo, finalment va ser apagat després de 24 hores de llençar aigua al reactor.
La censura no era exclusiva de la Unió Soviètica, els anglesos també van intentar amagar que això havia passat. En l'operació d'apagar el foc es van alliberar isòtops radioactius que es calcula que van poder causar uns 200 casos de càncer de tiroide. Aquest accident s'ha classificat com un accident de nivell 6 a l'escala d'INES.

## Bibliografia

* Lakestay. Autor Desconegut, data desconeguda. Arxivat 2018-10-14 a Wayback Machine.
# Tirà diademat ventregroc

El tirà diademat ventregroc (Silvicultrix diadema) és un ocell de la família dels tirànids (Tyrannidae).

## Hàbitat i distribució

Habita vessants brollades i bosc secundari de les muntanyes de Colòmbia, oest i nord de Veneçuela, nord de l'Equador i nord del Perú.

## Referències

* ↑ «Tirà diademat ventregroc». Cercaterm. TERMCAT, Centre de Terminologia. Rev. 20/01/2023(català)
# Tirà emplomallat

El tirà emplomallat (Knipolegus lophotes) és una espècie d'ocell de la família de les tirànids.
La hi troba al Brasil, el Paraguai i l'Uruguai. El seu hàbitat natural està en les sabanes seques i pasturatges.

## Referències

* ↑ «Tirà emplomallat». Cercaterm. TERMCAT, Centre de Terminologia. Rev. 20/01/2023(català)
# Tirà emplomallat de Caiena

El tirà emplomallat de Caiena (Lophotriccus galeatus) és un ocell de la família dels tirànids (Tyrannidae).

## Hàbitat i distribució

Viu entre la malesa del bosc de les terres baixes a l'est de Colòmbia, est i sud de Veneçuela, Guaiana i nord-est del Brasil.

## Referències

* ↑ «Tirà emplomallat de Caiena». Cercaterm. TERMCAT, Centre de Terminologia. Rev. 20/06/2021(català)
# The Voca People

The Voca People és un grup musical i teatre israelià de relleu internacional, que combina cant a cappella i beatboxing que, sense l'acompanyament d'instruments musicals, reprodueix els sons d'una orquestra. La seva campanya de màrqueting dels caracteritzar com a éssers originaris del planeta Voca, situat en algun lloc darrere del Sol, i on la comunicació es basa en expressions musicals i vocals, que van arribar al planeta Terra a causa que el seu combustible -l'energia musical- se'ls va acabar. El seu lema és: "La vida és música i la música és vida." Es presenten amb vestit blanc, calçat blanc, guants blancs i gorres blanc, amb maquillatge facial blanc i els llavis pintats de vermell o negre. No parlen, només produeixen sons. Interactuen amb el públic baixant de l'escenari o bé convidant a alguns dels espectadors a pujar.
La idea de crear un grup d'aquestes característiques va ser de Lior Kalfo i Shai Fishman. Va ser llançat a l'abril de 2009 a YouTube i en només quatre mesos el van veure més de 5.000.000 de persones.
A Itàlia el grup es va fer famós a través d'un comercial de televisió per als caramels Tic Tac i una sèrie d'aparicions en televisió; també van participar en un comercial de Danone a Israel. La seva primera aparició en un programa de televisió va ser en «Ale i Franz Show», el 28 de setembre de 2009. Més tard va aparèixer també en els programes Domenica In i Factor X-4. S'han presentat al Brasil, Mèxic, Israel, Portugal, França, Canadà, Bèlgica, Alemanya, Suïssa, Itàlia, Països Baixos, Espanya (2011 i 2014) i també a Costa Rica i a Xile, al juny i juliol del 2013, respectivament.
El seu repertori és variat, interpreten temes com Tutti Frutti, de Little Richard; Billie Jean, de Michael Jackson; I Like to Move It, de Reel 2 Real; Amè, d'Era; Mr. Sandman, de The Chordettes; I Get Around, de The Beach Boys; Smells Like Teen Spirit, de Nirvana, i Cotton Eye Joe, de Rednex, entre d'altres.

## Referències

* ↑ «???» (en castellà). El Universal [Consulta: 2 març 2015].
* ↑ «???» (en castellà). Milenio. [Consulta: 2 març 2015].
# Teres II

Teres II (en grec antic Τήρης, 'Tērēs') era un rei odrisi de Tràcia a Maronea i el Quersonès, en temps de Filip II de Macedònia, amb el que en un principi estava aliat en contra dels atenencs.
A la mort de Cotis I (potser el 359 aC) el va succeir el seu fill Cersobleptes I que dominava sobre la costa de l'Euxí, però va esclatar una guerra civil probablement amb els seus germans Berisades (a la regió de l'Estrímon) i Amadocos II (a la regió de Maronea i al Quersonès), als que Cotis I havia cedit algunes parts del regne. Els atenencs van aprofitar les lluites per fer-se amos d'una part del Quersonès que finalment els fou reconegut el 357 aC. L'any 351 aC Teres II va succeir a Amadocos II.
Teres va trencar l'aliança amb el Regne de Macedònia i es va unir a l'altre rei odrisi de Tràcia, Cersobleptes II contra Filip II, però el rei macedoni el va derrotar juntament amb el seu aliat l'any 342. Filip II va ocupar Maronea i sembla que va annexionar el regne, que va desaparèixer. L'altre regne (a l'Estrímon) va convertir-se en vassall macedoni l'any 341 aC. En parla principalment Diodor de Sicília.

## Referències

* ↑ Smith, William (ed.). «Teres». A Dictionary of Greek and Roman biography and mythology. [Consulta: 13 juliol 2021].
# Teresa

«Teresa» té aquests significats:
Viccionari
# Teresa (pel·lícula)

Teresa és un curtmetratge dramàtic ecuatoguineà de 2010 dirigit per Juan Pablo Ebang Esono i produït per la Biblioteca Nacional de Guinea Equatorial. La pel·lícula va ser escrita per Guillermina Mekuy Mba Obono, Secretària d'Estat de Biblioteques, Arxius, Museus i Cinemes. És protagonitzada per Elena Iyanga, Betty KB i Dina Anguesomo. És el primer mediometraje produït a Guinea Equatorial.

## Sinopsi

La pel·lícula gira entorn de la vida adolescent de tres alumnes: Teresa, Rocío i Yolanda amb interessos diferents.

## Repartiment

* Elena Iyanga com Teresa
* Betty KB
* Dina Anguesomo

## Llançament

La pel·lícula es va estrenar en el Centre Cultural Espanyol de Malabo (CCEM) i a l'Institut Cultural d'Expressió Francesa de Malabo (ICEF). Va rebre elogis de la crítica i va guanyar diversos premis a festivals de cinema internacionals.

## Referències

* ↑ «Die besten Filme aus Äquatorialguinea». moviepilot. [Consulta: 20 octubre 2020].
* ↑ «“Teresa”, the first medium-length film produced by the National Library: a story based on actual events.», 20-08-2010. Arxivat de l'original el 21 de maig 2012. [Consulta: 7 octubre 2020].
* ↑ «Teresa». filmaffinity. [Consulta: 20 octubre 2020].
* ↑ «TERESA: Directed by Juan Pablo Ebang Esono, Equatorial Guinea, 2010». MUBI. [Consulta: 20 octubre 2020].

## Enllaços externs

* Teresa a YouTube
# Tonita

La tonita és un explosiu utilitzat de vegades a finals del segle xix i principis del XX. Consisteix en una barreja de pesos iguals de nitrat de bari i nitrocel·lulosa (cotó-pólvora).
Els productes del cotó-pólvora perfectament detonant es poden expressar mitjançant la següent equació: 2C₁₂ H$_{14}$ O₄ (NO₃)₆ = 18CO + 6CO ₂ + 14H₂O + 12N. Per tant, no conté oxigen suficient per a la combustió completa del seu carboni. La producció de monòxid de carboni és perillosa en les operacions mineres en particular, per la qual cosa es proporciona oxigen addicional barrejant un compost de nitrats amb el guncotton (cotó-pólvora). S'han utilitzat diversos nitrats (nitre, nitrat de potassi, nitrat de bari, nitrat d'amoni).
L'explosiu va ser patentat el 1874 pels senyors Trench, Faure i Mackie. Les altes pressions de gas generades per la detonació de tonita van fer que s'utilitzés com a càrrega eclosiva d'algunes granades de mà primitives utilitzades a la Primera Guerra Mundial. El seu nom es va prendre del verb llatí tonat = "trona", i en llengua anglesa cal pronunciar-ho com "toe-nite" ("dit del peu") i no com "tonight" ("aquesta nit").

## Referències

* ↑ Reed Business Information. New Scientist. Reed Business Information, 12 abril 1973, p. 112–.
* ↑ William Gardner. Handbook of Chemical Synonyms and Trade Names. CRC Press, 23 juliol 2019, p. 1442–. ISBN 978-1-351-08978-4.
* ↑ Sanford, Percy Gerald. «Nitro-Explosives: A Practical Treatise» (en anglès), 10-03-2005. [Consulta: 1r maig 2021].
* ↑ Robert Trotter. The history of Nobel's Explosives Company Limited and Nobel Industries Limited, 1871-1926. Imperial Chemical Industries Limited, 1938.
* ↑ «Improvement in explosive compounds». [Consulta: 3 febrer 2016].
# Tonje Hessen Schei

Tonje Hessen Schei és una cineasta noruega,directora del documental Drone (2014). Tonje Hessen Schei ha treballat en l'àmbit de la producció independent de documentals durant vint anys, i s'ha centrat en temàtiques de drets humans, medi ambient i justícia social. Altres obres de la cineasta són Play Again (2010) i Independent Intervention (2006). Hessen Schei va ser, el 2011, directora del festival Human Rights Human Wrongs i ha rebut diversos premis internacionals per les seves produccions.

## Referències

* ↑ «Tonje Hessen Schei». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Tonkam

Tonkam és una editorial francesa especialitzada en mangues. És una de les quatre editorials franceses de manga més importants. A més de la primera editorial especialitzada en manga de França i en francès.
Fou fundada el 1994 per Sylvie Chang i Dominique Véret, i se centrà en còmics japonesos desconeguts per al públic francès. El primer va ser Den'ei Shoujo. Inicialment els publicava espillats. Més tard publicà còmics japonesos no espillats. Des de 1996 va col·laborar amb l'editorial belga Ypnos. Va durar poc de temps perquè Ypnos cessà l'activitat.
Al principi dels anys 2000 Dominique Véret deixà el lloc de directiva per a crear l'editorial Akata. Durant eixe temps fou un dels introductors del gènere yaoi a França. El 2003 van experimentar amb la prepublicació dels còmics de l'editorial japonesa Hakushensha (gestora de la revista Magnolia). A la fi de 2004 acabà l'experiment en no obtindre beneficis significatius. Al final de 2005 morí Yu-Chi Chang i les propietàries Françoise i Sylvie Chang feren un acord amb l'editorial Delcourt, que va esdevenir l'accionista majoritària. El 2006 es va fusionar amb l'editorial Delcourt. Aquesta fusió qualla amb el nom Delcourt/Tonkam.

## Referències

* ↑ Johnson-Woods, 2010, p. 324.
* 1 2 Johnson-Woods, 2010, p. 323.
* 1 2 3 4 5 «Tonkam». Manga-News. [Consulta: 27 juliol 2017].
* ↑ Minne, Samuel «Stratégies éditoriales et représentations de l'homosexualité dans la bande dessinée lesbienne et gay francophone». Image & Narrative, 11, 4, 2010, pàg. 175.
* ↑ Suvilay, 2016, p. 24.
* ↑ Suvilay, 2016, p. 25.
* ↑ Johnson-Woods, 2010, p. 263.

## Bibliografia

* Johnson-Woods, Toni. Manga: An Anthology of Global and Cultural Perspectives. A&C Black, 2010. ISBN 9780826429384.
* Suvilay, Bounthavy «Manfra et prépublication: équation impossible?». Alternative Francophone, 1, 10, 2016, pàg. 23-38.
# Xangalà

Xangalà (en rus: Шангала) és un poble del krai de Stàvropol, a Rússia, que en el cens del 2010 tenia 1.460 habitants. Pertany al districte rural de Petrovski.

## Referències

* ↑ Протокол учредительского съезда Ставрсельскосоюза 11-13 января 1925 года и приложение к нему. Ставрополь: [Б. и.], 1925, p. 29-31.
# Eugene Melchiorre

Eugene "Squeaky" Melchiorre (Highland Park, Illinois, 10 d'agost de 1927 - 27 de setembre de 2019) va ser un jugador de bàsquet nord-americà que després de ser triat com a número u del Draft de l'NBA de 1951 va ser suspès a perpetuïtat per un assumpte de manipulació de partits. Amb 1,73 metres d'alçada, jugava en la posició de base.

## Trajectòria esportiva
### Universitat

Va jugar durant 4 temporades amb els Braves de la Universitat de Bradley, amb els quals va fer una mitjana de 12,2 punts per partit. En les seves tres últimes temporades va ser triat en el millor quintet de la Missouri Valley Conference, a més de ser triat en el millor quintet del NIT el 1950. En el seu últim any de carrera va ser inclòs també al primer equip All-American.

#### Manipulació de partits

Melchiorre es va veure involucrat en un massiu afer de manipulació de partits el 1951, en el qual van estar implicades 7 universitats i 32 jugadors de tot el país. El 24 de juliol d'aquell any, ell i altres quatre companys van admetre haver rebut suborns per deixar-se guanyar davant Saint Joseph's a Filadèlfia i davant Oregon State a Chicago.

### Professional

Va ser triat en la primera posició del Draft de l'NBA de 1951 per Baltimore Bullets, on li van oferir una suma de diners espectaculars per l'epoca, 8.000 dòlars per temporada, però va ser suspès per a tota la vida per l'escàndol de manipulació de partits abans que comencés la competició.

## Referències

* ↑ Reynolds, Dave. «Bradley legend Gene ‘Squeaky’ Melchiorre dies at 92» (en anglès). www.pjstar.com. [Consulta: 5 octubre 2019].
* ↑ thedraftreview.com Ficha de Melchiorre en TDR, consultat el març de 2009
* 1 2 Bradley's Best: Gene Melchiorre, consultat el març de 2009
* ↑ gpshof.org Inductee GENE MELCHIORRE Arxivat 2007-09-26 a Wayback Machine., consultat el marzo de 2009
* ↑ basketball-reference.com NCAA AP All-America Teams Arxivat 2012-06-03 a Wayback Machine., consultat el març de 2009
* ↑ ESPN.com Explosion: 1951 scandals threaten college hoops, consultat el març de 2009
* ↑ thedraftreview.com 1951 NBA DRAFT, consultat el març de 2009